**PREPORUKE ZA RAD IZNAJMLJIVAČA**

***Fizička udaljenost*** *– 1,5 metara razdaljine među posjetiteljima u odnosu na druge posjetitelje, osim ako se radi o članovima obitelji ili skupine gostiju.****Dezinficijens*** *– na svim ulazima mora biti postavljeno dezinfekcijsko sredstvo na bazi 70%-tnog alkohola ili drugog sredstva prikladnog za korištenje na koži.****Obavijesti na vidljivom mjestu*** *– informacije o provođenju higijene, pravila ponašanja i mjerama zaštite je potrebno postaviti na ulazu u objekt, uručiti u obliku letka gostu prilikom prijave te ostaviti u svakoj smještajnoj jedinici. Nužno je i u svakoj smještajnoj jedinici istaknuti broj telefona odgovorne osobe koju treba kontaktirati u slučaju sumnje na COVID-19.****Maksimalan broj osoba u prostorima*** *– koliko dopušta razdaljina među posjetiteljima različite obitelji ili skupine od 1,5 metra.****Jednokratni papirnati ručnici i materijal*** *– osigurati dovoljno potrošnog materijala, uz dovoljno sredstva i opreme za čišćenje i dezinfekciju.****Otpad*** *– osigurati odlaganje u kante s odgovarajućim poklopcima.****Zaštitna oprema*** *– osigurati maske za osobe koje dolaze u kontakt s gostima u kućanstvu.****Higijenske mjere*** *– pridržavati se* [*uputa za dezinfekciju Hrvatskog zavoda za javno zdravstvo*](https://www.cimerfraj.hr/aktualno/korona-kako-sacuvati-rezervacije)*.*

**Preporuke za održavanje zajedničkih prostorija**

***Prozračivanje i higijena*** *– redovito i periodično, npr. dezinfekcija svih površina svakih sat vremena, a prostor za prihvat gosta češće.****Fizička udaljenost*** *– osigurati adekvatan razmak među gostima te između gosta i djelatnika ili iznajmljivača i članova njegove obitelji koji se kreću u istom prostoru. Boraviti s gostom kraće od 15 minuta što je definicija bliskog kontakta, i prilikom prijave ili odjave. Postaviti pregrade tamo gdje tako kratak kontakt nije moguć.****Informiranje gostiju i djelatnika*** *– i iznajmljivač i suradnici (npr. čistačice i sl.) trebaju biti informirani o COVID-19, tako da u svakom trenutku gostu mogu pružiti relevantne informacije.****Tehnologija*** *– primijeniti gdje god je to moguće, npr. kod check-ina, beskontaktnog plaćanja i sl.****Informacija mora biti obostrana*** *– gost treba unaprijed najaviti kada stiže i kada odlazi kako bi se zadržavanje u direktnom kontaktu ograničilo na minimum.****Higijena sanitarnih čvorova*** *– češće i temeljitije čišćenje i dezinfekcija, npr. svaka dva sata.****Dodatni sadržaji*** *– poput sadržaja za djecu se trebaju osigurati na način sukladan uputama HZJZ.****Dodatna oprema*** *– osigurati termometre, maske i rukavice na upit gosta.*

**Preporuke za održavanje smještajnih jedinica**

***Čišćenje*** *– obavljati prema dosadašnjoj praksi, osim kada gost zatraži češće čišćenje ili mijenjanje posteljine i ručnika. Sve se površine i predmeti koje dolaze u kontakt s gostom moraju temeljito dezinficirati, uz posebnu pozornost u kupaonici nakon izlaska gostiju.****Posteljina i ručnici*** *– oni korišteni ne smiju doći u dodir s čistima.****Informiranje*** *– gost mora biti informiran o pojačanim higijenskim standardima u objektu.*

**Na što moraju paziti iznajmljivač i osobe koje dolaze u kontakt s gostima?**

***Opće zaštitne mjere*** *– izbjegavanje bliskog kontakta s osobama sa sumnjom na zarazu COVID-19. Održavanje distance, izbjegavanje dodirivanja vlastitog lica i rukovanja s gostima. kašljanje u lakat ili maramicu, redovito pranje ruku i korištenje dezinficijensa.****Mjerenje tjelesne temperature*** *– svako jutro. Ako je ista veća od 37,2 stupnjeva u jutarnjim satima ili ako se osjećate bolesno, ne dolaziti u kontakt s gostima.*

**Preporuke za održavanje opreme**

***Perilice*** *- provjeriti pravilan rad perilica za suđe i rublje, radne temperature istih i doziranja sredstava za pranje.****Klima i ventilacija*** *– moraju biti pažljivo pregledani. Posebno obratiti pažnju na filtere.****Dezinfekcijska sredstva*** *– u zajedničkim dozatorima treba stalno provjeravati da li ih je dovoljno i funkcionira li uređaj.*

**Preporuke za vanjske suradnike**

***Dolazak suradnika, čistačica, majstora ili dostavljača u objekt*** *- treba organizirati tako da se najave i izmjere temperaturu prije dolaska. Ako imaju više od 37,2 stupnjeva u jutarnjim satima ili se osjećaju bolesno, ne smiju doći u objekt, već se trebaju javiti nadležnom obiteljskom liječniku.*